Dareizé
Dareizé ass eng franséisch Gemeng am Departement Rhône an der Regioun Auvergne-Rhône-Alpes. D'Uertschaft gruppéiert sech haaptsächlech ëm seng kleng Kierch a läit tëscht Beaujolaiswéngerten, déi villen Awunner hiert Akommes ginn.

Geographie 
Dareizé läit Fouss vun de Bierger vun Tarare, eng 40 km nordwestlech vu Lyon. Um Territoire vun der Gemeng hunn e puer kleng Baachen, alleguer Nieweflëss vum Soanan, hir Quellen. Déi wichtegst dovu sinn de Ruisseau de Chanzé an de Ruisseau des Gouttes.

Geschicht 
D'Uertschaft gouf fir d'éischt 1030 ënnert der Bezeechnung Darasiacus an enger Dokumentesammlung vun der Abtei Saint-Martin vu Savigny ernimmt.

Kuckeswäertes 
Um Territoire vun der Gemeng gëtt et dräi Schlässer: de grousse Schlasshaff zu Daréizé selwer an zwee zu Chanzé an zwar dat vu Montelu an dat aalt Schlass eng ronn 500 Meter ëstlech dervun.

2014 krut d'Gemeng e Gielchen als "ville fleurie" (mat enger "Blumm").

Um Spaweck 

 Säit iwwer d'Uertschaft 
 Al Postkaarte vun der Gemeng a senge Schlässer

Gemengen am Arrondissement Villefranche-sur-Saône
Uertschaften am Arrondissement Villefranche-sur-Saône